**Башҡортостан республикаһы Нефтекама ҡалаһы ҡала округы биләмәһендә Рәсәй Федерация халыҡтарының телен һәм мәҙәниәтен үҫтереүгә ярҙам итеү, милләт-ара һәм конфессия-ара берҙәмлекте булдырыу буйынса урындағы сараларҙы тормошҡа ашарыу**

Нефтекама – Башҡортостандың иң ҙур ҡалаларының береһе. Бында 140 меңдән ашыу, уртаса йәше 36,5-кә тура килгән 60 милләт кешеһе йәшәй.

Ҡалабыҙҙа милләт-ара һәм конфессианаль диалогтар үҫеше, милли-мәҙәни мираҫтарыбыҙҙы һаҡлап ҡалыу һәм халҡыбыҙҙың күп төрлө милли йолаларын киләсәк быуындарға тапшырыу – урындағы үҙидара органдарының төп бурысы. Ҡала биләмәһендә 8 этник һәм 2 козак ойошмаһы, шулай уҡ, 20 дини берекмә әүҙем эшләй. Ғөмүмән, барлыҡ милли-мәҙәни берләшмәләр туған телде, үҙ халҡының ғөрөф-ғәҙәттәрен һәм йолаларын, милли ҡиммәттәрен пропагандалау эшмәкәрлегенә йүнәлткән. Шул йәһәттән ҡалала үҙешмәкәр коллективтар ойошторола, милли байрамдар үткәрелә. Хәҙерге ваҡытта милли ойошмаларҙың һәм төрлө этно-мәҙәни төркөмдәрҙең ҡеүәһе йәш быуындың милләт-ара үҙаңын, мәҙәниәт-ара компетенцияһын формалаштырыуҙа киң ҡулланыла. Миграцион процесс йылдан-йыл үҫә, мәҫәлән, 2019 йылда күсеп килеүселәр һаны 2487 кешегә еткән. Иң күп мигранттар һаны: Үзбәкстандан – 1112, Әрмәнстандан – 269, Таджикстандан – 221, Беларусиянан – 208 кеше. Башҡа милләттәрҙең күпләп артыуы айҡанлы, төрлө диаспора вәкилдәре араһында милләт-ара тотороҡлолоҡто һаҡлау маҡсатында, яңы ойошмалар төҙөү мөһимлеге тыуа. Ошо сәбәпле, милли-мәҙәни берләшмәләрҙә үҙ-ара социомәҙәни бәйләнештәр өсөн актуаль шарттар тыуҙырыу кәрәк.

Башҡортостан республикаһының Нефтекама ҡалаһы ҡала округы биләмәһендә милли-ижтимағи ойошмаларҙың, милли-мәҙәни үҙәктәрҙең, диаспора һәм урындағы үҙидара органдарының үҙ-ара этник һәм милләт-ара бәйләнештәрен тормошҡа ашырыусы муниципаль практика ғәмәлгә керетелә.

Практиканың маҡсаты: ҡала хакимиәте һәм милли үҙәктәрҙең үҙ-ара хеҙмәттәшлеген үҫтереү, диаспораларҙың, милли ижтимағи, дини ойошмаларҙың көнүҙәк мәсьәләләрен хәл итеүҙә ярҙам итеү, уңайлы шарттар формалаштырыу, граждандарҙың социаль яуаплылыҡ тәртибен популярлаштырыу, социаль көсөргәнешлекте кәметеү; йәмғиәттә юғары әхлаҡи һәм рухи ҡиммәттәрҙе булдырыуға булышлыҡ итеү, милли мәҙәниәтте, халыҡ йолаларын яңыртыу, һаҡлау, байытыу.

Бурыстар:

* Граждандар берҙәмлеген нығытыу, милләт-ара һәм конфессиональ бәйләнештәрҙә үҙ-ара яраҡлашыуҙы булдырыу;
* Үҙ-ара милли бәйләнештәр өлкәһендә муниципаль идараны яҡшыртыу;
* Башҡортостан республикаһының Нефтекама ҡала округы биләмәһендә халыҡтар мәҙәниәте һәм теленең милли күптөрлөлөгөн һаҡлау;
* Милли-мәҙәни ойошмаларға мәғлүмәти-методик, консультатив һәм ойоштороу эштәрендә ярҙам итеү;
* Мигранттарҙы социаль һәм мәҙәни яҡтан адаптациалау;
* Милли берләшмәләрҙең үҙ-ара аралашыу даирәһен киңәйтеү;
* Ыңғай эмоциональ аралашыу һәм башҡа милләт вәкилдәренә ихтирам һәм толерантлыҡ формалаштырыу.

Ҡалала йәшәүсе халыҡтарҙың милләт-ара диалогын үҫтереү, мәҙәни мираҫын, күп төрлө ғөрөф-ғәҙәттәрен һаҡлауға һәм киләсәк быуынға тапшырыуға булышлыҡ итеү, власть органдары менән бәйләнеште нығытыу йөҙөнән 2017 йылдың 26 декабрендә 5438-се номерлы “Башҡортостан республикаһының Нефтекама ҡала округы территорияһында Дәүләт милли сәйәсәте Стратегияһын бойомға ашырыу” муниципаль программаһы нигеҙнәмәһе төҙөлдө.

Ҡалала дәүләт милли сәйәсәтен тормошҡа ашырыу дөйөм Рәсәй һәм республика талаптарына яраҡлаштырылған. Практиканы тормошҡа ашырыуҙы регламентлаусы эшмәкәрлектең муниципаль норматив хоҡуҡи акттары исемлеге:2008 йылдан ҡаланың тарих, тыуған яҡты өйрәнеү музейында милли-мәҙәни ойошмалар үҙәге эшләй. Ҡала хәкимиәте тарафынан раҫланған нигеҙнәмәгә таянып, Үҙәктә ҡала башҡорттары ҡоролтайы, Рус Соборы, татар, мари, удмурт, украин ойошмалары эшләй. Байрамдарҙа таджик, әрмән, әзербайджан диаспоралары вәкилдәре лә әүҙем ҡатнаша. Был ойошмалар телебеҙҙе, милли биҙәктәребеҙҙе, ғөрөф-ғәҙәттәребеҙҙе халыҡҡа, киләсәк быуындарға еткереүҙә һәм һаҡлап ҡалыуҙа ҙур эштәр башҡара.Оҙаҡ йылдар дауамында милли-мәҙәни Үҙәккә йылына 500-ҙән артыҡ кеше йөрөй. Милли-мәҙәни ойошмалар ҡала хәкимиәтенең консультатив һәм матди ярҙамында, мәҙәниәт йорттары һәм мәғариф учреждениелары менән берлектә, алдан төҙөлгән йыллыҡ һәм айлыҡ план – программаға таянып эшләй.

Осрашыуҙар һәм Үҙәктең ултырыштарын үткәреү өсөн, ҡала хәкимиәте тарафынан милли-мәҙәни ойошмалар Үҙәгенә булмә бирелгән. Башҡортостан республикаһының Нефтекама ҡала округы биләмәһендә ҡала башлығы етәкселегендә милләттәр берҙәмлеген, дәүләт конфессиональ бәйләнештәрҙе, дини ойошмаларҙың аралашыуын нығытыу мәсьәләләре буйынса Совет төҙөлгән. Советҡа дини һәм милли ойошмаларҙың етәкселәре һәм рәйестәре керә.

Муниципаль-ара хеҙмәттәшлек буйынса Республиканың Ағиҙел, Яңауыл, Дүртөйли, Краснокама, Ҡалтасы райондары, шулай уҡ Татарстандың Алабуға ҡалаһы менән килешеү төҙөлөп, имзаланған.

Ғинуар айынан ноябргәсә милли-мәҙәни үҙәктәр көндәрен үткәреү матур йолаға әүерелде. Бындай саралар ҡаланың күсмә “Халыҡтар дуҫлығы кубогы”н тапшырыуҙан башланып китә:

* Рус теле һәм мәҙәниәте (ғинуар);
* Удмурт теле һәм мәҙәниәте (март);
* Татар теле һәм мәҙәниәте (апрель);
* Украин теле һәм мәҙәниәте (май);
* Башҡорт теле һәм мәҙәниәте (октябрь)
* Мари теле һәм мәҙәниәте (ноябрь).

Милли-мәҙәни көндәрҙе үткәреү пландары төрлө һәм мауыҡтырғыс. Саралар барышында фәнни-практик семинарҙар, рус, башҡорт, удмурт, мари халыҡтарының ғөрөф-ғәҙәттәре, йолалары; татар, украин һынлы сәнғәтен тарих һәм бөгөнгө көн менән бәйләп биреү, халыҡтарҙың милли кейемдәре, биҙәнеү әйберҙәренең йылдар үтеү менән үҙгәреүен күрһәтеү. Үткәрелгән байрам саралары тураһында мәғлүмәт милләт-ара һәм конфессия-ара Дәүләт системаһы “Ваҡиғалар календары” мониторингында сағылып бара.

Йыл дауамында (2019 йылда) ҡала хәкимиәте, милли үҙәктәр менән берлектә үткәргән сараларҙа 40000 артыҡ кеше ҡатнашҡан. “Милли мәҙәниәттең һүнмәҫ нуры”, “Беҙ төрлө, ләкин бер тигеҙ”, “Дуҫлыҡ йондоҙлоғо”, “Милли мәҙәниәттәр гөлләмәһе” брошюраларында тарихи-мәҙәни мираҫыбыҙҙы һаҡлау тәжрибәһе тупланған.

Ҡала биләмәһендә бер генә сара ла милли-мәҙәни үҙәктәр, диаспоралар ҡатнашлығынан башҡа үтмәй. 2019 йылда ғына ла милли ойошмалар тарафынан төрлө темаға 478 сара уҙғарылған. Йылдан йыл саралар мауыҡтырғыс, бай була бара, яҡын – тирә төбәктәр, Татарстан, Удмуртия, Марий Эл республикалары, Пермь өлкәләре менән бәйләнештәр нығый.

Ҡалала Рәсәй Федерацияһының фин-уғыр Үҙәге менән берлектә “Фин-уғыр транзиты: “Ғаилә йолалары” халыҡ-ара фестивале үткәрелде (2016, 2020 йылдар).

Башҡортостан республикаһының Нефтекама ҡала округы биләмәһендә Ф.Ҡудашева исемендәге башҡорт һәм татар йырын башҡарыусыларҙың “Дуҫлыҡ моңо” конкурс – фестивале үткәрелә. 2017 йылда был фестивалдә 52 конкурсант ҡатнашты, уларҙың өсөһө яҡындағы сит илдән (Ҡаҙағстан, Ҡырғыҙстан, Белорусь республикаларынан), ун бише Рәсәй төбәктәренән (Санкт-Петербург, Мәскәү, Курған, Ырымбур өлкәләре, Пермь, Кемерово, Ижау, Ульяновск, Силәбе ҡалаларынан), 32 ҡатнашыусы Башҡортостан республикаһынан ине. Алдағы фестивалде уҙғарыу 2021 йылға планлаштырылған. 2019 йылда Республиканың мари мәҙәниәте үҙәге менән берлектә, ҡалала “Календарь йола байрамдары” ижад лабораторияһы сараһы үтте. Удмурт милли-мәҙәни көндәренең йомғаҡлау сараларында Ижау ҡалаһынан Дәүләт йыр-бейеү ансамбле “Танок”, Удмурт республикаһының “Италмас” Дәүләт академик йыр-бейеү ансамблдәре сығыш яһаны.

2019 йылда Нефтекама ҡалаһында республиканың 100 йыллығына бағышланған скульптура һәм кесе архитектура формалары “Оҫталар ҡалаһы” Асыҡ республика конкурсы үтте. Бында “Урал Батыр” эпосы персонаждарын сағылдырған ағас һындар, һынлы композициялар әҙерләнде.

2019 йылда Кама йылғаһы ярында Краснокама районы Николо-Березовка ауылы янында халыҡ байрамы “Һабантуй” үткәреү йолалары ҡабат тергеҙелде. Һуңғы тапҡыр бындай байрам 2006 йылда уҙғайны. Шулай уҡ милли ойошмалар ағзалары Ҡазан ҡалаһында - “Төбәк фәнни конференцияла, Ижау ҡалаһында – “Бөтә донъя татар ҡатын-ҡыҙҙары съезы”нда, Ижау, Санкт-Петербургта уҙған “Гербер” байрамында сығыштар яһаны. Башҡорт ҡоролтайы вәкилдәре Пермь өлкәһенең Барҙым районында Башҡорт мәҙәниәте көндәрендә ҡунаҡта булдылар.

Милли-мәҙәни ойошмалар, диаспоралар, йәштәр комитеты, ҡаланың шағирҙары, яҙыусылары, рәссамдары, журналистары менән берлектә эшләйҙәр. Ойошмаларға өлкәндәр менән бергә ижади ҡарашлы йәштәр ҙә йөрөй. Милли байрамдар менән бәйләп, спорт саралары ла үткәрелә. Милли сәйәсәттең төп бурысы булып – балаларҙы һәм йәштәрҙе туған телде өйрәтеүгә ылыҡтырыу, уларҙа илһөйәрлекте, милли ғөрөф-ғәҙәттәргә ихтирамды, милләт-ара һәм конфессия-ара мөнәсәбәттәрҙә тотороҡлолоҡ тәрбиәләү тора.

Ҡала биләмәһендә 63 мәғариф ойошмаһы эшләй, уларҙа Рәсәй Федерацияһының 4 туған теле өйрәнелә.

Барлыҡ мәктәпкәсә белем биреү ойошмаларында мәҙәниәтте, республикала йәшәгән халыҡ йолаларын, туған телде өйрәнеү түңәрәктәре эшләй. Балалар баҡсаларында ата-әсәләр һәм педагогтар менән берлектә, милли мөйөштәр, күргәҙмәләр ойошторола. Ҡаланың дөйөм белем биреү ойошмаларында туған телдәр һәм башҡорт теле уҡытыла (туған башҡорт телен һәм әҙәбиәтен 90,8% башҡорт милләтенән булған балалар, татар телен 40%, мари телен2 % уҡыусылар өйрәнә).

Уҡытыусыларҙың таланттарын асыу һәм алдынғы педагогик тәжрибә менән уртаҡлашыу маҡсатында, йыл һайын ҡала кимәлендә “Туған тел – йыл уҡытыусыһы” һөнәри кнкурс үткәрелә. “Ғаилә – туған тел һаҡсыһы” конкурсында, мәктәп һәм ҡала шәжәрә байрамдарында ата-әсәләр ҙә бик теләп ҡатнаша.

Ҡалала туған телдәрҙә төбәк “Ҡурай” (башҡорт телендә) ижтимағи-сәйәси газетаһы, “Чолман”(мари телендә) республика ижтимағи-сәйәси газетаһы, “Красное знамя”(рус телендә) ҡала газетаһы баҫыла.

Башҡорт, рус, татар, мари телдәрендә Нефтекама ҡалаһында йәшәүсе авторҙарҙың шиғыр, проза, музыка, рәсем сәнғәте, скульптура, авторҙар фотоларын алған “Салауат күпере” альманахы донъя күрҙе.

Ҡаланың был муниципаль практикаһын универсаль тип тә һанарға була, сөнки бында күп йыллыҡ шарттарындағы күп милләтле һәм күп конфессиональ тәжрибәләрҙе күҙәтеүҙән сығып, практиканың төп үҙенсәлектәрен билдәләп була:

* Йәштәрҙе һәм граждандарҙы милләт-ара татыулыҡты һәм берҙәмлекте һаҡлауға әүҙем һәм төрлө яҡлы йәлеп итеү;
* Милли-мәҙәни үҙәктәрҙең эшмәкәрлегенә ыңғай шарттар тыуҙырыу;
* Улар менән тығыҙ элемтә һәм диалог булдырыу;
* Ҡала кимәлендә этник элемтәләрҙе киңәйтеү;
* Күп милләттәр ҡатнашлығында мәҙәни саралар үткәреү идеяһын күтәреү.

Муниципаль практика мәғлүмәти – информацион матбуғатта ыңғай баһаланды. Ҡала хәкимиәте милли-мәҙәни үҙәктәр, дини ойошмалар эшмәкәрлеген, шулай уҡ ҡала биләмәһендә йәшәүсе халыҡтарҙың милләт-ара мөнәсәбәттәрен хуплай һәм ыңғай баһалай килә.

2019 йылдағы анкета һорауҙарында 500 кеше ҡатнашты, һөҙөмтәләрҙән күренеүенсә, яуаптарҙың 90% -тан ашыуы башҡа милләт кешеләренә дуҫтарса мөнәсәбәттә. Был күрһәткестәр 2017 йылда - 77%, 2018 йылда – 87,2% тәшкил иткән. Ҡалала конфессия-ара мөнәсәбәт ыңғай яҡҡа үҫештә һәм тотороҡло.

Башҡортостан республикаһы хөкүмәтенең 2013 йыл 10 апрелендәге 145-се һанлы ҡарары нигеҙендә йыл һайын уҙа торған “Башҡортостандың иң яҡшы муниципаль мәғариф ойошмаһы”, Мәҙәниәт министрлығы тарафынан “Башҡортостандың иң яҡшы мәғариф ойошмаһы” конкурсы, муниципаль кимәлдә “Милли сәйәсәткә ҡараған милләт-ара тыныслыҡ һәм татыулыҡты нығытыуға бәйле сараларҙы үткәреү” конкурсы ойошторолдо. 2019 йыл һөҙөмтәләре буйынса республикала Нефтекама ҡалаһы ҡала округының муниципаль практикаһы еңеү яуланы.

Практиканы ғәмәлгә ашырыу һөҙөмтәләре:

* Милләт-ара һәм конфессия-ара бәйләнештәрҙе тотороҡло һаҡлау һәм радикаль үҙгәрештәрҙе киҫәтеү;
* Урындағы хәкимиәт һәм милли ойошмаларҙың берҙәм эшләүен нығытыу;
* Нефтекама ҡалаһы ҡала округы биләмәһендә йәшәүсе халыҡтарҙың милли мәҙәниәтен һаҡлау;
* Ҡалала милли-мәҙәни тормоштоң үҫеше;
* Халыҡтарҙың мәҙәни, тарихи, гражданлыҡ бөтөнлөгөн үҫтереү йүнәлешендә ижтимағи инициативаны тормошҡа ашырыу;
* Төрлө формалағы экстремизмға, социаль, милли, дини ҡаршылыҡтарҙы булдырмау өсөн аныҡ шарттар тыуҙырыу;
* Ҡала хәкимиәте ярҙамында үткәрелгән Рәсәй халыҡтары татыулығын милләт-ара һәм конфессия-ара берҙәмлекте үҫтереүгә булышлыҡ итеүсе сараларҙың һанын һәм сифатын үҫтереү;
* Нефтекама ҡалаһы ҡала округы биләмәһендә урындағы үҙидара органдарының, ижтимағи ойошмаларҙың эшмәкәрлеге тураһында халыҡҡа даими рәүештә еткереп тороу.

Граждандарҙың һәм этник төркөмдәрҙең этносоциаль һәм мәҙәни ҡыҙыҡһыныуы, конфессия-ара мөнәсәбәттәр милләт-ара татыулығы – былар барыһы ла практиканың ыңғай һөҙөмтәһе.

Заместитель главы администрации

по социальным вопросам Э.С. Валидов